משרד האוצר . הפיקוח על נותני שירותי מטבע לדעת משרד מבקר המדינה יש חשיבות רבה ביוזמת רשות ניירות ערך להסדרת המסחר בזירות החלופיות במהירות. על הרגולאטורים השונים לפעול במשותף להסדרת זירות המסחר בהן נסחרים מוצרים שאינם נכנסים לגדר ניירות ערך. במסגרת ההסדרה יש, בין היתר, לבחון גם את הפיקוח שיוטל למניעת הלבנת הון ומימון טרור באמצעות זירות אלה. בעניין הגופים המשמשים כזירות מסחר וכנותני שירותי מטבע כאחד יש צורך לקבוע כיצד ועל ידי מי ייעשה הפיקוח בתחומים אלה. אף על פי שמדוח הביקורת הפנימי עולה שנבצר מהיחידה לבצע את תפקידה כראוי, מתברר כי לא נעשה דבר בעניין זה. .לדעת משרד מבקר המדינה על המשטרה לפעול לאכיפת החוק ולמניעת פעילות של נותני שירותי מטבע לא רשומים. נוסף על כך כדי לייעל את האכיפה כנגד נותני שירותי מטבע לא רשומים ולנוכח העובדה שהרישום הוא טכני בעיקרו, יש לשקול לאפשר ליחידת נותני שירותי מטבע להטיל קנסות מינהליים על נותן שירותים שאיננו רשום. לדעת משרד מבקר המדינה על היחידה לפעול לרישומם של כל נותני שירותי המטבע על מנת להגשים את יעדיה. הנתונים מלמדים כי היחידה עשתה זאת בהצלחה בעבר. ראוי כי תעשה זאת גם בהווה באמצעות הכלים העומדים לרשותה, תוך שיתוף פעולה עם רשויות הפיקוח והאכיפה האחרות. נמצא כי למרות הערת הביקורת הפנימית לא הגבירה היחידה את פעולות האכיפה בקרב מגזרים אלו. לדעת משרד מבקר המדינה מאחר שנותני שירותי המטבע הלא רשומים מוגדרים כמחוללי פשיעה, מן הראוי כי במסגרת המלחמה הנמשכת בפשיעה המאורגנת יגבירו הרשויות את שיתוף הפעולה ביניהן ובכלל זאת את התיאום ואת החלפת המידע ביניהן (ראו להלן). ,לדעת משרד מבקר המדינה מן הראוי שמשרד האוצר ישקול דרכים כנהוג במדינות אחרות, שיבססו את הנורמה של האכיפה הפנימית והפיקוח המתמשך של נותני השירותים על הלקוחות. לדעת משרד מבקר המדינה מספר הביקורות שעושה היחידה בקרב נותני שירותי המטבע זניח בהשוואה להיקף פעילותם, בי יחוד לנוכח היעדר הבקרה על נותני שירותים לא רשומים. העובדה כי בכל הביקורות שעשתה היחידה נמצא כי נותני שירותי מטבע הפרו את החוק מלמדת על החשיבות הרבה שיש בקיום הביקורת. לדעת משרד מבקר המדינה, יש להרחיב את פעולות היחידה במגזר הערבי והחרדי, לנוכח ההיקף של פעילות נותני שירותי מטבע במגזרים אלו. לדעת משרד מבקר המדינה, על משרד האוצר לבחון את האפשרות להקנות לרשם סמכות שתאפשר לו לשלול את תעודת הרישום מנותני שירותי המטבע שאינם משלמים את האגרה כדין, שאם לא כן לא יהיו בידיו אמצעים לכפות את גביית האגרה. לדעת משרד מבקר המדינה, לנוכח העובדה כי אחת הטיפולוגיות למימון טרור שמציינת הרשות בסקירתה היא השימוש בנותן שירותי מטבע, יש מקום להגביר את פעילות האכיפה בקרב נותני שירותי מטבע. לדעת משרד מבקר המדינה העובדה שנותני שירותי המטבע מדווחים רק על כ -20 פעולות בלתי רגילות בשנה למרות מספרם הרב של נותני שירותי המטבע ולמרות הכספים הרבים העוברים דרכם, מלמדת אף היא . כי הפיקוח והאכיפה של היחידה אינם מביאים את נותני שירותי מטבע לרמת פעילות ראויה34 . . לדעת משרד מבקר המדינה, על רשויות הפיקוח והאכיפה לתתלנושא את העדיפות הראויה, ולפעול תוך שיתוף פעולה ותיאום בין כל הגופים הנוגעים בדבר לרבות משרד האוצר והרשות לאיסור הלבנת הון - כדי להבטיח פיקוח נאות על נותני השירותים ואכיפה ראויה. כמו כן יש לפעול להסדרת שווקים נוספים שבהם אין פיקוח כלל, כגון תחום ההלוואות החוץ-בנקאיות וזירות המסחר החלופיות, הפרוצים להלבנת הון ולפעילות גורמים עבריינים. .יש חשיבות רבה לפיקוח על נותני שירותי מטבע הרשומים והלא רשומים כאחד. בין היתר, לנוכח החשש שהכספים הרבים המתגלגלים בתחום זה עלולים לשמש להלבנת הון או למימון טרור ולנוכח הקשרים שלעתים קיימים ביניהם לבין עולם הפשע. הממצאים שמעלה דוח זה מלמדים שתחום זה אינו מפוקח ומוסדר דיו וכי אין די באמצעי האכיפה הקיימים, בייחוד ביחידה לנותני שירותי מטבע במשרד האוצר. לדעת משרד מבקר המדינה לנוכח חשיבות המלחמה בהלבנת הון ובפשיעה המאורגנת, לנוכח הצורך להגן על הנזקקים להלוואות מסוג זה ולנוכח המגבלות שבהפעלת סנקציות פליליות על פי הדינים שפורטו לעיל, מן הראוי שמשרד האוצר והרשות להלבנת הון יבחנו את הצורך ליזום שינויי חקיקה בתחום ההלוואות החוץ -בנקאיות, לרבות פיקוח על אלה הניתנות באמצעות נותני שירותי מטבע. יודגש כי רק שילוב של פעולות בתחום החקיקה, הפיקוח והאכיפה, יש בו כדי לקדם את המאבק בהלבנת הון ובפשיעה.
מהאמור לעיל עולה כי אף שהיחידה יכולה לעשות מיקור חוץ, היא אינה יכולה להרחיב את היקף השימוש בו, מפני שאינה מסוגלת לעכל כמות ביקורות גדולה יותר של משרדי רואי החשבון.